Սեպտեմբերի 19-ին Առնո Բաբաջանյան համերգասրահում տեղի ունեցավ Անդինի երկրորդ մրցանակաբաշխությունը: Հինգ հիմնական մրցանակներն այս տարի անվանակոչված էին, Անդինի մրցանակաբաշխության հանձնախումբը ավելացրել էր նաև Տարվա մշակութային իրադարձություն մրցանակը, որն այսուհետ կրում է Լևոն Ներսիսյանի անունը: Անդինի բրոնզե նետաձիգ մրցանակը (հեղ. Աշոտ Գևորգյան) Մշակույթի նախարարությունը շնորհեց Կարմիր բլուրի հնագիտական արշավախմբին՝ «Մոռացության մատնված և սպառված համարվող հնավայրի դամբարանադաշտից պատմամշակութային հույժ արժեքավոր, մեր անցյալի վրա նոր լույս սփռող գտածոներ պեղելու, հնավայրի նոր հեռանկարները բացահայտելու և տքնանքի համար»: